钦定古今图书集成/明伦汇编/氏族典/第584卷 > 皇甫孝绪
## 钦定古今图书集成/明伦汇编/氏族典/第584卷 > 皇甫孝绪

按《隋书独孤罗传》：罗弟陁为延州刺史，好左道。其妻
母先事猫鬼，因转入其家，上微闻而不之信也。会献
皇后及杨素妻郑氏俱有疾，召医者视之，皆曰：“此猫
鬼疾也。”上以陁后之异母弟，陁妻，杨素之异母妹，由
是意陁所为，阴令其兄穆以情喻之。上又避左右讽
陁，陁言无有，上不悦，转迁州刺史，出怨言。上令大理
正皇甫孝绪等杂治之，免死，除名。